Lav et referat af nedenstående tekst:

Tekst:
Selv om en 86-årig mand fra Hjørring natten til tirsdag var nyopereret, så var han ikke mere svækket, end at personalet måtte tilkalde politiet, da han pludselig gik amok. 00.40 kontaktede personalet på Sygehus Vendsyssel i Hjørring Nordjyllands Politi. Anmelderen fortalte, at den 86-årige mand havde en psykose og var blevet ustyrlig. Og at de ikke kunne styre ham, da der kun var to portører på arbejde om natten. Da patruljen nåede frem havde den 86-årige mand slået en portør flere gange på hovedet og på kroppen. Derefter havde han brækket benet af en stol og smadret et vindue. Efterfølgende slog han ud efter betjentene med stolebenet. - Betjentene måtte bruge peberspray for at pacificere manden, så han kunne falde til ro igen, siger vagtchef ved Nordjyllands Politi Per Jørgensen. Da manden var faldet til ro fik han lov til at blive på sygehuset i Hjørring.

Referat:
En 86-årig nyopereret mand måtte beroliges med peberspray, da han gik amok under sin indlæggelse på sygehuset i Hjørring.